ปิดเพจ UNHCRThailand แล้ว หลังถูกถล่มจี้ประเด็น ตั้ง อาชีวะ ประกาศเควสท์ถัดไปกดดันพ้นไทย
หลังจากผู้ใช้เฟซบุ๊กชาวไทยบางส่วนเข้าไปจี้ถามประเด็นการให้สถานะผู้ลี้ภัย เอกภพ หรือ ตั้ง อาชีวะ ผู้ต้องสงสัยกระทำความผิดตามมาตรา 112 หรือหมิ่นประมาทกษัตริย์ ในเฟซบุ๊กแฟนเพจ ของสำนักงานข้าหลวงใหญ่ผู้ลี้ภัยสหประชาชาติ ประจำประเทศไทย รวมทั้งประกาศตัดเงินบริจาค จะถึงขู่ทำร้ายเจ้าหน้าที่ของ UNHCR ที่เข้ารับการขอบริจาค ()ล่าสุดวันนี้ (13 ม.ค.58) ผู้สื่อข่าวรายงานว่า ไม่สามารถเข้าถึงเฟซบุ๊กแฟนเพจดังกล่าวได้แล้วหลังจากมีข่าวการปิดตัวของเพจ UNHCRThailand เฟซบุ๊กแฟนเพจ ได้โพสต์ประกาศความสำเร็จว่า อย่าดูถูกคนไทย พร้อมชักชวนผู้ใช้เฟซบุ๊ก กดดัน UNHCR ให้ออกไปจากผืนแผ่นดินไทย ด้วยโดยก่อนหน้านั้นเฟซบุ๊กแฟนเพจV For Thailand ได้เชิญชวนให้ยกเลิกการบริจาคเงินเข้า UNHCR ด้วย พร้อมเผยแพร่ช่องทางการยุติการบริจาคดังกล่าวด้วยจากการตรวจสอบยังพบเฟซบุ๊กแฟนเพจที่มีชื่อ มีผู้กดถูกใจประมาณ 200 กว่าบัญชี โดยไม่มีการโพสต์เนื้อหาอะไรในเพจ แต่พบผู้เข้าไปโพสต์ด่าทอองค์กร UNHCR ด้วยสำหรับการดำเนินงานของ UNHCR ในประเทศไทย ในระบุถึง ข้อเท็จจริงเบื้องต้น ว่า รัฐบาลไทยได้เชิญยูเอ็นเอชซีอาร์เข้าร่วมดำเนินงานในประเทศในปี พ.ศ. 2518 เมื่อผู้ลี้ภัยจำนวนหลายแสนคนจากกัมพูชา ลาว และเวียดนามหลั่งไหลเข้ามายังประเทศไทย เหตุการณ์นั้นถูกเรียกกันว่า วิกฤติผู้ลี้ภัยชาวอินโดจีน ผู้ลี้ภัยจำนวนมากกว่า 1300000 คนได้รับการช่วยเหลือจากประเทศไทยมาเป็นระยะเวลาหลายปีในวันนี้มีผู้ลี้ภัยที่ได้รับการลงทะเบียนแล้วราว 95000 คนและผู้ขอลี้ภัยอีกราว 9000 คนในประเทศไทย ผู้ลี้ภัยส่วนใหญ่เป็นชนกลุ่มน้อยจากพม่า ส่วนใหญ่เป็นชาวเผ่ากะเหรี่ยงและเผ่ากะเหรี่ยงแดง พวกเขาพักอาศัยอยู่ในค่ายพักพิงชั่วคราวจำนวนเก้าแห่งในสี่จังหวัดชายแดนไทย-พม่า รัฐบาลไทยเป็นผู้ดำเนินการในค่ายทุกแห่ง โดยได้รับความช่วยเหลือเกือบทั้งหมดจากองค์กรพัฒนาเอกชน (NGOs) ในขณะที่ยูเอ็นเอชซีอาร์มุ่งเน้นในเรื่องการให้ความคุ้มครองและโครงการดำเนินงานที่ทำให้แน่ใจได้ว่าผู้ลี้ภัยมีความเป็นอยู่ที่ปลอดภัยและได้รับการรักษาความปลอดภัยพอสมควรภายในพื้นที่พักพิงชั่วคราว
หลังจากผู้ใช้เฟซบุ๊กชาวไทยบางส่วนเข้าไปจี้ถามประเด็นการให้สถานะผู้ลี้ภัย เอกภพ หรือ ตั้ง อาชีวะ ผู้ต้องสงสัยกระทำความผิดตามมาตรา 112 หรือหมิ่นประมาทกษัตริย์ ในเฟซบุ๊กแฟนเพจ UNHCRThailand
UNHCRThailand,V for Thailand,กฎหมายอาญา มาตรา 112,ตั้ง อาชีวะ,สถานะผู้ลี้ภัย,สำนักงานข้าหลวงใหญ่ผู้ลี้ภัยสหประชาชาติ,เฟซบุ๊กแฟนเพจ